Meddelelse vedrørende import- og eksportlicenser for landbrugsprodukter, herunder licenser med forudfastsættelse

(Denne tekst ophæver og erstatter teksten, der blev offentliggjort i De Europæiske Fællesskabers Tidende C 71 af 7.3.1997, s. 5)

(2002/C 190/02)

I. Generelle bemærkninger

1. Licenserne og partiallicenserne udstedes af de kompetente myndigheder i hver medlemsstat. De gælder for import- og eksporttransaktioner, der foretages i en hvilken som helst medlemsstat, undtagen i visse særlige tilfælde, som er fastsat i fællesskabsbestemmelserne.

2. I henhold til artikel 2, stk. 2, i forordning (EØF, Euratom) nr. 1182/71 (EFT L 124 af 8.6.1971, s. 1) anses helligdage, søndage og lørdage ikke for at være arbejdsdage med hensyn til indgivelse af licensansøgninger og udstedelse af licenser.

3. Ansøgerne skal kun udfylde rubrik 4 samt rubrik 7-9, 11, 14-18 og 20 på blanketten. Medlemsstaterne kan dog fastsætte, at ansøgerne også skal udfylde rubrik 1 og i givet fald rubrik 5.

4. Blanketten skal udfyldes på maskine på et af de officielle fællesskabssprog, som er fastlagt eller tilladt af de kompetente myndigheder i den udstedende medlemsstat. Licensen må kun udfyldes på ét sprog. En medlemsstat kan dog give tilladelse til, at ansøgningerne udfyldes i hånden med blæk og blokbogstaver.

5. Der må ikke forekomme raderinger eller overskrivninger i ansøgningen eller licensen. Hvis der begås fejl ved udfyldningen af blanketten, skal der udfærdiges en ny ansøgning eller en ny licens.

6. Beløbene angives med tal i euro; de medlemsstater, der ikke deltager i euroen, kan dog angive beløbene i national valuta.

7. Mængderne angives:

- i metriske vægt- eller rumfangsenheder og med følgende forkortelser:

- t for ton

- kg for kilogram

- hl for hektoliter

- for levende dyrs vedkommende i antal dyr.

8. Når der i rubrik 7 eller 8 på blanketten vedrørende indførsel og i rubrik 7 på blanketten vedrørende udførsel ikke er tilstrækkelig plads til at anføre den angivelse, som er foreskrevet i fællesskabsbestemmelserne, anføres hele angivelsen i rubrik 20 efter en asterisk svarende til en asterisk, der anbringes i rubrik 7 eller 8.

Hvis der i rubrik 20 ikke er tilstrækkelig plads til at anføre angivelsen, anføres hele angivelsen i rubrik 15 efter en asterisk svarende til en asterisk, der anbringes i rubrik 7 eller 8.

9. I rubrik 7, 8 og 9 på blanketten sættes der kryds i rubrikken foran "ja" eller "nej", alt efter tilfældet.

10. I de i artikel 2, litra a), og artikel 6 i forordning (EF) nr. 1291/2000 omhandlede tilfælde kan der ikke forelægges nogen importlicens.

I de i artikel 2, litra b), og artikel 7, stk. 1, i forordning (EF) nr. 1291/2000 omhandlede tilfælde kan der ikke forelægges nogen eksportlicens.

I de i artikel 5, stk. 1, i forordning (EF) nr. 1291/2000 omhandlede tilfælde kan der ikke forelægges nogen licens, når ind- eller udførslen ikke finder sted i henhold til en præferenceordning, som der gives adgang til ved hjælp af licensen. Dette gælder dog ikke i tilfælde af eksportlicenser med forudfastsættelse af restitutionen for mejeriprodukter til levering til væbnede styrker i henhold til artikel 2 i forordning (EF) nr. 174/1999, ændret ved forordning (EF) nr. 2357/2000.

11. Eksempel på anvendelse af artikel 17, stk. 4, i forordning (EF) nr. 1291/2000:

>TABELPOSITION>

II. Blanketter vedrørende indførsel

Rubrik 7

Ved afsendelsesland forstås det tredjeland, hvorfra produktet afsendes til Fællesskabet.

1. Afsendelseslandet eller gruppen af afsendelseslande skal anføres, når dette er foreskrevet i fællesskabsbestemmelserne.

2. Når afsendelseslandet ifølge fællesskabsbestemmelserne er obligatorisk, sættes der kryds i rubrikken foran "ja", og det land, produktet udføres fra, skal svare til oplysningerne på licensen, idet denne ellers ikke kan anvendes.

3. I andre tilfælde er det frivilligt at anføre afsendelseslandet. Det kan dog være hensigtsmæssigt at gøre det med henblik på anvendelse af artikel 40 i forordning (EF) nr. 1291/2000 vedrørende force majeure.

Rubrik 8

- Oprindelseslandet bestemmes ifølge fællesskabsbestemmelserne herom.

- Ovenstående anvisninger vedrørende rubrik 7 finder tilsvarende anvendelse.

Rubrik 14

Produkterne benævnes i overensstemmelse med deres sædvanlige og handelsmæssige betegnelse (f.eks. sukker) med udelukkelse af varemærker.

Rubrik 15 og 16

Som hovedregel ansøges der om licens, og udstedes der licens, for samtlige produkter henhørende under en given kode i den kombinerede nomenklatur. I visse særlige tilfælde, der er fastsat i fællesskabsbestemmelserne, ansøges der om, og udstedes der licens:

- for produkter henhørende under flere koder i den kombinerede nomenklatur, eller

- udelukkende for en del af de produkter, der henhører under en given kode i den kombinerede nomenklatur.

Når der i rubrik 16 ikke er tilstrækkelig plads til at anføre de relevante koder i den kombinerede nomenklatur, anføres alle koderne i rubrik 15 efter en asterisk svarende til en asterisk, der anbringes i rubrik 16.

Rubrik 15

- Beskrivelsen kan gives i en forenklet affattelse, hvis denne indeholder de oplysninger, som er nødvendige for tarifering af produktet i den kode i den kombinerede nomenklatur, som er anført i rubrik 16.

- Med hensyn til produkter fra vinsektoren skal beskrivelsen også indeholde angivelse af vinens eller mostens farve, hvid, rød eller rosé.

Rubrik 16

Hele koden i den kombinerede nomenklatur angives. I visse særlige tilfælde, der er fastsat i fællesskabsbestemmelserne,

- anføres den fuldstændige kode i den kombinerede nomenklatur efter et foranstillet "ex", eller

- anføres koden på den måde, der er foreskrevet i de relevante fællesskabsbestemmelser.

Rubrik 19

1. Udfyldes i overensstemmelse med fællesskabsbestemmelserne om den tilladte tolerance for det pågældende produkt.

2. For så vidt angår licenser, for hvilke der ikke er fastsat en tolerance i opadgående retning, anføres tallet nul [0] i rubrik 19.

Rubrik 20

Udfyldes i overensstemmelse med de særlige fællesskabsbestemmelser for de enkelte sektorer, for hvilke der gælder en fælles markedsordning.

F.eks. "Oksekød af høj kvalitet - forordning (EF) nr. 1203/95".

III. Blanketter vedrørende udførsel

Rubrik 7

1. Destinationslandet eller destinationen skal anføres, når dette er foreskrevet i fællesskabsbestemmelserne.

2. Ved eksportlicenser med forudfastsættelse af restitutionen skal landets navn eller i givet fald destinationen anføres i denne rubrik.

Det forhold, at landets navn eller i givet fald destinationen anføres, medfører ikke, at den pågældende destination er obligatorisk.

3. Når destinationen ifølge fællesskabsbestemmelserne er obligatorisk, sættes der kryds i rubrikken foran "ja", og produktet skal i så fald udføres til den destination, der er anført på licensen.

4. Såfremt artikel 49 i forordning (EF) nr. 1291/2000 finder anvendelse, anføres landet eller destinationen i denne rubrik, og licensen forpligter i så fald til udførsel til det pågældende land eller den pågældende destination.

5. I andre tilfælde er det frivilligt at anføre landet eller destinationen. Det kan imidlertid være hensigtsmæssigt at gøre det med henblik på anvendelse af artikel 40 i forordning (EF) nr. 1291/2000 vedrørende force majeure.

Rubrik 14, 15 og 16

1. Udfyldes som ved indførsel. I de særlige tilfælde, hvor fællesskabsbestemmelserne giver mulighed for at angive flere koder i den kombinerede nomenklatur, fritager denne mulighed ikke for pligten til ved afslutningen af udførselsformaliteterne at angive det produkt, der skal udføres, ved en bestemt position i den nomenklatur, der benyttes med hensyn til restitutioner.

2. På licenser med forudfastsættelse af restitutionen skal den 12-cifrede produktkode i den nomenklatur, der benyttes med hensyn til restitutioner, anføres i rubrik 16, medmindre andet er fastsat.

I forbindelse med de kategorier og produktgrupper, der er omhandlet i artikel 14 i forordning (EF) nr. 1291/2000, kan koderne for de produkter, der tilhører samme kategori eller samme produktgruppe, dog anføres i licensansøgningen og i licensen.

Rubrik 19

1. Udfyldes i overensstemmelse med fællesskabsbestemmelserne om den tilladte tolerance for det pågældende produkt.

2. For så vidt angår licenser, for hvilke der ikke er fastsat en tolerance i opadgående retning, anføres tallet nul (0) i rubrik 19.

3. Er der for én og samme licens fastsat en tolerance i opadgående retning for retten til at udføre, men ingen tolerance i opadgående retning for retten til restitution, anføres tolerancen i opadgående retning for retten til at udføre i rubrik 19, ligesom en oplysning om, at der ikke er fastsat en tolerance i opadgående retning for retten til restitution, anføres i rubrik 22.

Rubrik 20

1. Udfyldes i overensstemmelse med de særlige fællesskabsbestemmelser for de enkelte produktsektorer.

2. Hvis artikel 49 i forordning (EF) nr. 1291/2000 finder anvendelse, anføres en af følgende angivelser:

a) "Fecha limite para la presentación de las ofertas ..."

"La licitación procede de ... (nombre del organismo)"

b) "Frist for indgivelse af tilbud ..."

"Licitation fra ... (institutionens navn)"

c) "Frist zur Angebotsabgabe ..."

"Ausschreibung vom ... (Bezeichnung der Stelle)"

d) "Πρoθεσμία υπoβoλής τωv πρoσφoρώv ..."

"Η δημoπρασία πρoέρχεται από ... (όvoμα τoυ oργαvισμoύ)"

e) "Closing date for the submission of tenders ..."

"The invitation to tender is issued by ... (name of agency)"

f) "Date limite du dépôt des offres ..."

"L'adjudication émane de ... (nom de l'organisme)"

g) "Data limite per il deposito delle offerte ..."

"Gara indetta da ... (denominazione dell'organismo)"

h) "Indieningstermijn aanbiedingen eindigt op ..."

"Openbare inschrijving van ... (naam instanties)"

i) "Date limite para a apresentaçao das propostas ..."

"O concurso emana de ... (nome do organismo)"

j) "Tarjousten viimeinen jättöpäivä ..."

"Tarjouskilpailun on julistanut ... (toimielimen nimi)"

k) "Sista dag för inlämnande av anbud ..."

"Anbudsinfordran utfärdas av ... (organets namn)".